സ്ത്രീധനത്തിനെതിരായ ജനകീയ മുന്നേറ്റത്തിന് വിദ്യാര്ഥികള് നേതൃത്വം നല്കണമെന്ന് ഗവര്ണര് ആരിഫ് മുഹമ്മദ് ഖാന് തിരുവനന്തപുരം: 14.08.2021 സ്ത്രീധനത്തിനെതിരായ ജനകീയ മുന്നേറ്റത്തിന് വിദ്യാര്ഥികള് നേതൃത്വം നല്കണമെന്ന് ഗവര്ണര് ആരിഫ് മുഹമ്മദ് ഖാന്. ഇതിനായി വിദ്യാര്ഥികള്ക്കിടയില് അവബോധം സൃഷ്ടിക്കണമെന്നും അദ്ദേഹം ആവശ്യപ്പെട്ടു. വൈവിധ്യമാണ് രാജ്യത്തിന്റെ ശക്തി. അന്തസോടെ ജീവിക്കാന് എല്ലാവര്ക്കും അവകാശമുണ്ട്. അതിനാല് മറ്റുളളവരെ സഹായിക്കാനുള്ള മനസ്ഥിതി എല്ലാവര്ക്കുമുണ്ടാകണമെന്നും ഗവര്ണര് പറഞ്ഞു. കോടന് ഹില് ജിജിഎച്ച്എസ്എസിന്റെ ഡിജിറ്റല് പത്രം കോടന് ഹില് വാര്ത്ത സ്വാതന്ത്ര്യദിനപ്പതിപ്പ് പ്രകാശനം ചെയ്ത് സംസാരിക്കുകയായിരുന്നു ഗവര്ണര്. പ്രിന്സിപാല് എം ലീന, എച്ച്എം എ വിന്സെന്റ് എസ്എംസി ചെയര്മാന് ആര് പ്രദീപ് കുമാര്, അധ്യാപകരായ ജി പ്രദീപ്, അമിന റോഷ്നി, വി ചിത്രാദേവി, വിദ്യാര്ഥികളായ കുഷാനി ദേവ്ന ആര്ദ്ര, വി വൈഷ്ണവി, എച്ച്എംസി അംഗങ്ങളായ എസ് അനില്, റഷീദ്ആനപ്പുറം എന്നിവര് പങ്കെടുത്തു.